Document ID: 32005L0048

DIREKTIVA KOMISIJE 2005/48/ES
z dne 23. avgusta 2005
o spremembi direktiv Sveta 86/362/EGS, 86/363/EGS in 90/642/EGS glede mejnih vrednosti ostankov nekaterih pesticidov v in na žitih in nekaterih proizvodih živalskega in rastlinskega izvora
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (1) in zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (2) in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (3), in zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (4) in zlasti člena 4(1)(f) Direktive,
ob upoštevanju naslednjega:
(1)
V Prilogo I k Direktivi 91/414/EGS so bile vključene naslednje obstoječe aktivne snovi: iprodion z Direktivo Komisije 2003/31/ES (5); propikonazol z Direktivo Komisije 2003/70/ES (6) in molinat z Direktivo Komisije 2003/81/ES (7).
(2)
V Prilogo I k Direktivi 91/414/EGS so bile vključene naslednje nove aktivne snovi: mezotrion z Direktivo Komisije 2003/68/ES (8); in siltiofam, pikoksistrobin, flufenacet, jodosulfuron-metil-natrij in fostiazat z Direktivo Komisije 2003/84/ES (9).
(3)
Vključitev zadevnih aktivnih snovi v Prilogo I k Direktivi 91/414/EGS je temeljila na presoji predloženih podatkov v zvezi s predlagano uporabo. Podatke v zvezi s to uporabo so predložile nekatere države članice v skladu s členom 4(1)(f) navedene direktive. Podatki, ki so na voljo, so bili pregledani in zadostujejo za določitev nekaterih mejnih vrednosti ostankov (MVO).
(4)
Kadar ni MVO na ravni Skupnosti ali začasnih MVO, morajo države članice uvesti nacionalne začasne MVO v skladu s členom 4(1)(f) Direktive 91/414/EGS, preden se fitofarmacevtska sredstva, ki vsebujejo te aktivne snovi, lahko registrirajo.
(5)
MVO na ravni Skupnosti in vrednosti, ki jih priporoča Codex Alimentarius, so določene in vrednotene po podobnih postopkih. Za iprodion in propikonazol je število MVO v Codexu omejeno. MVO na ravni Skupnosti so že določene v 86/362/EGS, 86/363/EGS in 90/642/EGS za: iprodion (Direktiva Sveta 93/58/ES) (10) in propikonazol (Direktiva Sveta 94/30/ES) (11). Te so bile upoštevane v tej direktivi. MVO iz Codexa, ki bodo v bližnji prihodnosti priporočene za opuščanje, niso bile upoštevane. MVO, ki temeljijo na MVO iz Codexa, so bile ocenjene glede na tveganje za potrošnike. Na podlagi sklepov iz toksikoloških študij, ki jih ima Komisija na voljo, tveganje ni bilo ugotovljeno.
(6)
Glede na vključitev zadevnih aktivnih snovi v Prilogo I k Direktivi 91/414/EGS so bile dokončane s tem povezane tehnične in znanstvene ocene v obliki poročil Komisije o pregledu. Poročila o oceni za navedene snovi so bila dokončana na datume, ki so navedeni v direktivah Komisije iz uvodnih izjav 1 in 2. V teh poročilih je določen sprejemljiv dnevni vnos (SDV) in po potrebi akutni referenčni odmerek za zadevne snovi. Izpostavljenost potrošnikov živilskih proizvodov, tretiranih z zadevno aktivno snovjo, je bila ocenjena in ovrednotena v skladu s postopki Skupnosti. Upoštevane so bile tudi smernice, ki jih je izdala Svetovna zdravstvena organizacija (12), in mnenje Znanstvenega odbora za rastline (13) o uporabljeni metodologiji. Ugotovljeno je, da predlagane MVO ne bodo povzročile prekoračitve navedenega SDV ali akutnega referenčnega odmerka.
(7)
Za zagotovitev primerne zaščite potrošnika pred izpostavljenostjo ostankom, ki so posledica nedovoljene uporabe fitofarmacevtskih sredstev, se določijo začasne MVO za zadevne kombinacije proizvodov/pesticidov na spodnji meji analitskega določanja.
(8)
Določitev takih začasnih MVO na ravni Skupnosti državam članicam ne preprečuje, da uvedejo začasne MVO za zadevne snovi v skladu s členom 4(1)(f) Direktive 91/414/EGS in Prilogo VI k navedeni direktivi. Šteje se, da je obdobje štirih let dovolj dolgo za dovolitev razvoja nadaljnjih uporab zadevne aktivne snovi. Začasne MVO morajo potem postati dokončne.
(9)
Zato je treba spremeniti MVO, določene v Prilogah k direktivam 86/362/EGS, 86/363/EGS in 90/642/EGS, da se omogoči ustrezen nadzor in kontrolo nad prepovedjo njihove uporabe in da se zaščiti potrošnika. Če so bile MVO že določene v Prilogah k navedenim direktivam, jih je primerno spremeniti. Če MVO še niso bile določene, je primerno, da se prvič določijo.
(10)
Direktive 86/362/EGS, 86/363/EGS in 90/642/EGS je zato treba ustrezno spremeniti.
(11)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Direktiva 86/362/EGS se spremeni:
1.
V delu A Priloge II se dodajo mejne vrednosti ostankov za mezotrion, siltiofam, pikoksistrobin, flufenacet, jodosulfuron-metil-natrij, fostiazat in molinat, kot je določeno v Prilogi I k tej direktivi.
2.
V delu A Priloge II se mejne vrednosti ostankov za propikonazol in iprodion nadomestijo z vrednostmi, določenimi v Prilogi II k tej direktivi.
Člen 2
Direktiva 86/363/EGS se spremeni:
1.
V delu A Priloge II se dodajo mejne vrednosti ostankov za pikoksistrobin, kot je določeno v Prilogi III k tej direktivi.
2.
V delu B Priloge II se mejne vrednosti ostankov za propikonazol nadomestijo z vrednostmi, določenimi v Prilogi IV k tej direktivi.
Člen 3
Direktiva 90/642/EGS se spremeni:
1.
V Prilogi II se dodajo mejne vrednosti ostankov za mezotrion, siltiofam, pikoksistrobin, flufenacet, jodosulfuron-metil-natrij, fostiazat in molinat, kot je določeno v Prilogi V k tej direktivi.
2.
V Prilogi II se mejne vrednosti ostankov za propikonazol in iprodion nadomestijo z vrednostmi, določenimi v Prilogi VI k tej direktivi.
Člen 4
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 24. februarja 2006. Komisiji nemudoma predložijo besedilo navedenih predpisov in primerjalno tabelo med navedenimi predpisi in to direktivo.
Te predpise uporabljajo od 24. februarja 2007.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Ta direktiva začne veljati dvajseti dan po objavi v Uradnem listu Evropske unije.
Člen 6
Ta direktiva je naslovljena na države članice.
V Bruslju, 23. avgusta 2005

Labels: 0
17
20
6